Στο πλαίσιο της εναρμόνισης του εορτασμού της 9ης Ημέρας Σχολικού

Αθλητισμού 2022 με την Ευρωπαϊκή Ημέρα Σχολικού Αθλητισμού, την Πέμπτη

29 Σεπτεμβρίου 2022, με κοινό σύνθημα «ΑΘΛΗΣΗ κάθε μέρα, ΥΓΕΙΑ μια

ΖΩΗ» και στόχο την ανάδειξη της ωφελιμότητας της άθλησης στη σωματική

και πνευματική υγεία εφ’ όρου ζωής, πραγματοποιήθηκαν οι αθλητικές

εκδηλώσεις στον χώρο του αθλητικού πάρκου από το 10ο Δημοτικό Σχολείο

Καρδίτσας.

Η εκπαιδευτικός Φυσικής Αγωγής κ Γκονέτη Όλγα σε συνεργασία με τους

εκπαιδευτικούς του σχολείου αλλά και την παρουσία του ομοσπονδιακού

προπονητή βάδην κ Δεληγιάννη Αθανασίου τον οποίο και ευχαριστούμε,

μέσα από ποικίλες δραστηριότητες τόνισαν την σημασία που έχει η άθληση

και η σωματική άσκηση στην υγεία του ανθρώπου.

Οι μικροί μαθητές συμμετείχαν με ενδιαφέρον και ενθουσιασμό σε

ενδεικτικές αθλητικές δραστηριότητες όπως ταχύτητες 50μ, τρέξιμο με

εμπόδια, ρίψεις ακόντιου, σκυταλοδρομία.

<https://www.youtube.com/watch?v=mvVJ92_DMcw>